fi fi fi sv fi fi fi fi sv fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Lasten terveystarkastustiedot on saatava hyvinvointialueiden tiedolla johtamisen välineeksi - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Lapset, nuoret ja perheet, Tiedolla johtaminen ja vertaiskehittäminen, Tiedonhallinta sosiaali- ja terveysalalla
Neuvolassa ja kouluterveydenhuollossa asioivat lähes kaikki lapset ja nuoret. Terveystarkastuksissa heidän terveydestään ja hyvinvoinnistaan tallennetaan tietojärjestelmiin suuri määrä tietoa. Pääsääntöisesti näitä tietoja käytetään ainoastaan kunkin yksittäisen lapsen tai nuoren terveyden seuraamiseen.
Vuonna 2019 voimaan tullut Laki sosiaali- ja terveystietojen toissijaisesta käytöstä antaisi kuitenkin mahdollisuuden terveystarkastustietojen laajempaan käyttöön. Toissijainen- eli toisiokäyttö tarkoittaa sitä, että terveystarkastuksissa kirjattuja tietoja käytetään muussa tarkoituksessa kuin siinä, mitä varten ne on alun perin tallennettu. Terveystarkastustietoja hyödyntämällä on mahdollista esimerkiksi seurata lapsi- ja nuorisoväestön terveyttä ja hyvinvointia sekä kehittää palveluita, jotka vastaavat entistä paremmin lasten, nuorten ja perheiden tarpeita.
Valtaosaa terveydenhuollon tietojärjestelmistä ei ole kuitenkaan suunniteltu toisiokäyttöä ajatellen. Yksinomaan asiakas- ja potilastiedon dokumentointia varten rakennettuja järjestelmiä tulisi nopeasti kehittää tukemaan nykyistä paremmin palvelujen kehittämistä ja uusien hyvinvointialueiden tiedolla johtamista.
Esimerkkinä ajantasainen tieto ylipainon ja lihavuuden yleisyydestä
Täysin alkutekijöissään terveystarkastustietojen toisiokäyttö ei ole. THL julkaisee vuosittain Lasten ja nuorten ylipaino ja lihavuus -tilastoa, jonka tiedot perustuvat lastenneuvoloissa ja kouluterveydenhuollossa tehtyihin pituus- ja painomittauksiin.
Uusimman, viime syksyn tilaston mukaan ylipaino ja lihavuus ovat yleistyneet kouluikäisillä pojilla. THL:n interaktiivinen kartta ja kuntakohtaiset tiivistelmät antavat tarkempaa tietoa siitä, kuinka yleistä lasten ja nuorten ylipaino ja lihavuus ovat eri alueilla ja koko Suomessa.
Lasten, nuorten ja perheiden terveys- ja hyvinvointiseuranta
Lasten ja nuorten ylipaino ja lihavuus -tilasto perustuu kaikkiaan 363 970:n 2‒16-vuotiaan lapsen ja nuoren kasvutietoihin. Vaikka lukumäärä on suuri, se on vain 41 prosenttia tuon ikäisistä Suomessa asuvista lapsista ja nuorista. Merkittävin syy tietojen puuttumiselle on, että teknisistä syistä lasten ja nuorten kasvutietojen automaattinen poiminta ei ole mahdollista kaikista tietojärjestelmistä.
Terveystarkastuksissa kirjataan myös esimerkiksi elintapoihin ja mielen hyvinvointiin liittyviä tietoja –niidenkin toisiokäytöstä olisi hyötyä nuorten hyvinvoinnin ja terveyden edistämisessä.
Tietojärjestelmien tulee tukea päätöksentekoa hyvinvointialueilla
Sosiaali- ja terveydenhuollon tietojärjestelmiä kehitetään parhaillaan koko Suomessa. Hyvinvointialueiden tietojärjestelmiä yhdenmukaistetaan, järjestelmät alkavat ’keskustella’ keskenään ja väestön terveystietoihin voidaan yhdistellä yhä enemmän tietoa esimerkiksi kustannuksista ja käytetyistä resursseista.
Uudistuksissa tulee helpottaa myös asiakas- ja potilastietojen toisiokäyttöä, jotta uudet hyvinvointialueet saavat luotettavaa, ajantasaista ja vertailukelpoista tietoa väestön terveydestä ja hyvinvoinnista. Tietoa tarvitaan mm. palveluiden vaikuttavuuden arviointiin ja resurssien suuntaamisen perusteeksi. Kaikkiin eri tietojärjestelmiin tallennettuja tietoja tulee voida poimia koneellisesti sekä koota digitaalisiksi aineistoiksi automaattisesti.
Toisiokäyttö ei uhkaa kansaisen tieto- ja yksityisyyden suojaa, sillä laki määrittää tarkkaan sosiaali- ja terveystietojen toisiokäytön perusteet ja siihen liittyvät käytännöt.
Sosiaali- ja terveystietojen toissijainen hyödyntäminen edellyttää kirjattavien tietosisältöjen yhtenäisiä kansallisia määrittelyjä, yhdenmukaisesti rakenteistettuja tietojärjestelmiä ja tietojen huolellista kirjaamista. Esimerkiksi lasten ja nuorten terveystarkastusten sisällöt on määritelty tarkkaan ja tietojen kirjaamisesta on olemassa yhtenäiset ohjeet. Tietojen rakenteinen eli määrämuotoinen kirjaaminen toteutuu vielä vaihtelevasti riippuen käytettävästä tietojärjestelmästä.
Tietojärjestelmien ja kirjaamiskäytäntöjen kehittämisessä alkuinvestoinnit voivat olla merkittävät, mutta sijoitus kannattaa, sillä tietoon perustuva päätöksenteko auttaa tarjoamaan vaikuttavampia ja kustannustehokkaampia palveluita.
Lasten ja nuorten ylipaino ja lihavuus Terveytemme.fi -palvelussa
Lasten ja nuorten ylipaino ja lihavuus 2020 -tilasto
Sotkanet, lasten ja nuorten ylipaino- ja lihavuus
Lastenneuvolan ja kouluterveydenhuollon kirjaamisopas
Tiedonhallinta sosiaali- ja terveysalalla
Laki sosiaali- ja terveystietojen toissijaisesta käytöstä (552/2019)
Hanna Peltomäki asiantuntija Tiedolla johtaminen ja vertaiskehittäminen, THL
Susanna Jääskeläinen erikoissuunnittelija Tiedolla johtaminen ja vertaiskehittäminen, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.